तमिल नाडु
चावल तमिलनाडु का प्रमुख भोजन है, चावल व चावल के बने व्यंजन जैसे दोसा, उथप्पम्, इद्ली आदि लोकप्रिय है जिन्हे केले के पत्ते पर परोसा जाता है। यहां के खाने में मिर्च-मसालों का काफी प्रयोग किया जाता है जिससे भोजन अतिस्‍वादिष्‍ट एवं रूचिकर लगता है।
दक्षिण भारतीय व्यंजन
केरल के भोजन में काफी विविधता है। विविधता विभिन्न समुदायों के आधार पर बेहतर ढंग से वर्गीकृत है। हिन्दुओं में, खासकर नम्बूद्रीयों और नायर के भोजन मुख्य रूप से शाकाहारी होते हैं, जबकि ईसाई और मुस्लिम समुदायों के भोजन काफी हद तक मांसाहारी होते हैं। सीरियाई ईसाई व्यंजन और मालाबारी मुस्लिम व्यंजन प्रसिद्ध हैं। चूंकि केरल नारियल का मुख्य निर्यातक है, इसलिए लगभग सभी व्यंजनों में भले ही यह विभिन्न समुदायों के व्यंजन हों, खुरचे हुए नारियल के बुरादों या नारियल के तेल का उपयोग किया जाता है। तटीय क्षेत्रों में समुद्री भोजन भी बहुत लोकप्रिय है और लगभग हर दिन खाया जाता है।